CELEX: 22012D0223(01)
Language: sl
Date: 2012-12-07 00:00:00
Title: Sklep Skupnega odbora EGP št. 223/2012 z dne 7. decembra 2012 o spremembah Priloge XIII (Promet) k Sporazumu EGP

21.3.2013   
            
            
               SL
            
            
               Uradni list Evropske unije
            
            
               L 81/25
            
         SKLEP SKUPNEGA ODBORA EGP
   št. 223/2012
   z dne 7. decembra 2012
   o spremembah Priloge XIII (Promet) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP), zlasti člena 98 Sporazuma,
   ob upoštevanju naslednjega:
   
               (1)
            
            
               Uredbo Komisije (EU) št. 748/2012 z dne 3. avgusta 2012 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (1) je treba vključiti v Sporazum EGP.
            
         
               (2)
            
            
               Uredba (EU) št. 748/2012 razveljavlja Uredbo Komisije (ES) št. 1702/2003 (2), ki je vključena v Sporazum EGP in jo je zato treba razveljaviti v okviru Sporazuma EGP.
            
         
               (3)
            
            
               Prilogo XIII k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Besedilo točke 66p (Uredba Komisije (ES) št. 1702/2003) Priloge XIII k Sporazumu EGP se nadomesti z naslednjim:
   
      „32012 R 0748: Uredba Komisije (EU) št. 748/2012 z dne 3. avgusta 2012 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (UL L 224, 21.8.2012, str. 1).“
   
   Člen 2
   Besedilo Uredbe (EU) št. 748/2012 v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 8. decembra 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma EGP (3), ali na dan začetka veljavnosti Sklepa Skupnega odbora EGP št. 163/2011 z dne 19. decembra 2011 (4), če slednje nastopi pozneje.
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 7. decembra 2012
      
         
            Za Skupni odbor EGP
         
         
            Predsednik
         
         Atle LEIKVOLL
      
   
   
      (1)  UL L 224, 21.8.2012, str. 1.
   
      (2)  UL L 243, 27.9.2003, str. 6.
   
      (3)  Navedena ni nobena ustavna zahteva.
   
      (4)  UL L 76, 15.3.2012, str. 51.